CELEX: 62018TA0552
Language: sk
Date: 2021-07-14 00:00:00
Title: Vec T-552/18: Rozsudok Všeobecného súdu zo 14. júla 2021 – Moreno Reyes/Rada („Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov – Zoznamy osôb, subjektov a orgánov, na ktoré sa uplatňuje zmrazenie finančných prostriedkov a ekonomických zdrojov – Zápis žalobcu do zoznamov – Ponechanie mena žalobcu na zoznamoch – Nesprávne posúdenie“)

30.8.2021   
            
            
               SK
            
            
               Úradný vestník Európskej únie
            
            
               C 349/29
            
         
      Rozsudok Všeobecného súdu zo 14. júla 2021 – Moreno Reyes/Rada
      (Vec T-552/18) (1)
      
      („Spoločná zahraničná a bezpečnostná politika - Reštriktívne opatrenia prijaté s ohľadom na situáciu vo Venezuele - Zmrazenie finančných prostriedkov - Zoznamy osôb, subjektov a orgánov, na ktoré sa uplatňuje zmrazenie finančných prostriedkov a ekonomických zdrojov - Zápis žalobcu do zoznamov - Ponechanie mena žalobcu na zoznamoch - Nesprávne posúdenie“)
      (2021/C 349/38)
      Jazyk konania: angličtina
      
         Účastníci konania
      
      
         Žalobca: Xavier Antonio Moreno Reyes (Caracas, Venezuela) (v zastúpení: F. Di Gianni a L. Giuliano, advokáti)
      
         Žalovaná: Rada Európskej únie (v zastúpení: A. Antoniadis, S. Kyriakopoulou, a P. Mahnič, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ a požadujúci zrušenie na jednej strane rozhodnutia Rady (SZBP) 2018/901 z 25. júna 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 160 I, 2018, s. 12) a rozhodnutia Rady (SZBP) 2018/1656 zo 6. novembra 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 10) a na druhej strane vykonávacieho nariadenia Rady (EÚ) 2018/899 z 25. júna 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 160 I, 2018, s. 5) a vykonávacieho nariadenia Rady (EÚ) 2018/1653 zo 6. novembra 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 1), pokiaľ sa tieto akty týkajú žalobcu
      
         Výrok rozsudku
      
      
                  1.
               
               
                  Rozhodnutie Rady (SZBP) 2018/901 z 25. júna 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele, rozhodnutie Rady (SZBP) 2018/1656 zo 6. novembra 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele, vykonávacie nariadenie Rady (EÚ) 2018/899 z 25. júna 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele a vykonávacie nariadenie Rady (EÚ) 2018/1653 zo 6. novembra 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele, sa rušia, pokiaľ sa tieto akty týkajú pána Xaviera Antonia Morena Reyesa.
               
            
                  2.
               
               
                  Rada Európskej únie je povinná nahradiť trovy konania.
               
            
         (1)  Ú. v. EÚ C 427, 26.11.2018.